Børnefamilier har ekstra meget vasketøj, men vask af dyner kræver også en ekstra rummelig vaskemaskine. Gå efter en tromle med kapacitet til mindst 8-9 kg. De fleste vaskemaskiner tilpasser alligevel selv vandforbruget afhængig af mængden af tøj i tromlen.
En frontbetjent vaskemaskine er den mest almindelige type vaskemaskine med en bredde på 60 cm. Vælg den til større husholdninger og til længere tids brug, da den ofte har større kapacitet, er mere skånsom mod tøjet og bruger mindre vand.
En topbetjent vaskemaskine kan nøjes med en bredde på 40-45 cm. Det gør dem lette at finde plads til i eksempelvis en lejlighed, og hvor pladsen kan være trang. Men til gengæld må du acceptere lidt mindre plads til tøj i tromlen.
Bolius har også skrevet om vaskemaskiner – læs mere her.